nahid-hub/BLUGE-bengali-wikipedia-section-title-prediction huggingface dataset:
১৯৮২ সালে, ওয়াটার্স "স্পেয়ার ব্রিক্‌স" কাজের শিরোনামের সাথে একটি নতুন বাদ্যযন্ত্র প্রকল্পের প্রস্তাব জানায়, যা মূলত "পিংক ফ্লয়েড – দ্য ওয়ালের" সাউন্ডট্র্যাক অ্যালবাম হিসাবে বিবেচিত। ফকল্যান্ডস যুদ্ধের সূত্রপাতের পর ওয়াটার্স দিক পরিবর্তন করে নতুন উপাদান রচনা শুরু করেন। তিনি দেখেন যে, ফকল্যাণ্ডস আক্রমণে মার্গারেট থ্যাচারের প্রতিক্রিয়া মূলত উগ্র দেশপ্রেম ও অপ্রয়োজনীয়। তিনি অ্যালবামটি তার মৃত পিতাকে উৎসর্গ করেছিলেন। ওয়াটার্স এবং গিলমোরের মধ্যে তাৎক্ষণিক বিতর্ক দেখা দেয়, গিলমোর মনে করেন "দ্য ওয়াল" অ্যালবামের জন্য গৃহীত পুনরাবৃত্তি গানগুলির পরিবর্তে সমস্ত নতুন উপাদান অন্তর্ভুক্ত করা উচিত। ওয়াটার্স অনুভব করেছিলেন যে গিলমোর ব্যান্ডটির গীতিকার হিসাবে সামান্য অবদান রেখেছিলেন। "দ্য ওয়াল"-এর অর্কেস্ট্রাল ব্যবস্থাপনার একজন অবদানকারী মাইকেল কামেন দুইজনের মধ্যকার মধ্যস্থতা করেন এবং ঐতিহ্যগতভাবে অনুপস্থিত রাইটের ভূমিকা পালন করেন। ব্যান্ডটির মধ্যে চিন্তার বৃদ্ধি ঘটে। ওয়াটার্স এবং গিলমোর স্বাধীনভাবে কাজ করছেন; যদিও, গিলমোর স্ট্রেন অনুভব করতে শুরু করেছিলেন, মাঝে মাঝে তার সামঞ্জস্য বজায় রাখতে। চূড়ান্ত সংঘর্ষের পর, গিলমোরের নাম অ্যালবামের কৃতিত্ব তালিকা থেকে বাদ দেয়া হয়, যেহেতু ওয়াটার্সের মনে হয়েছিলো যে গীতিকবিতায় গিলমোরের অবদানের ঘাটতি ছিল।

যদিও মেইসনের সাঙ্গীতিক অবদান স্বল্প ছিল, তিনি অ্যালবামে ব্যবহারযোগ্য একটি পরীক্ষামূলক হোলোফোনিক পদ্ধতি রেকর্ডিংয়ে ব্যস্ত ছিলেন। সে সময়ে মেইসনের বৈবাহিক সমস্যা চলছিলো। এবার পিংক ফ্লয়েড প্রচ্ছদ নকশার জন্য থোরজ্রেসনের সরণাপন্ন হন নি। ওয়াটার্স নিজেই প্রচ্ছদ নকশার পরিকল্পনা করেন। ১৯৮৩ সালের মার্চে মুক্তির পর, "দ্য ফাইনাল কাট" সরাসরি যুক্তরাষ্ট্রে এক নম্বর এবং মার্কিন যুক্তরাষ্ট্র চার্টে ছয় নম্বর স্থানে অবস্থান নেয়। ওয়াটার্স সমস্ত গান রচনার পাশাপাশি অ্যালবামের সমস্ত সঙ্গীত রচনা করেছিলেন। গিলমোরের অ্যালবামের জন্য কোনও উপাদান সে সময়ে প্রস্তুত না থাকায় তিনি ওয়াটার্সকে কিছু গান লিখতে না পারা পর্যন্ত রেকর্ডিং বিলম্ব করতে বলেছিলেন, কিন্তু ওয়াটার্স তা করতে অস্বীকৃতি জানান। পরবর্তীতে গিলমোর মন্তব্য করেছেন: "অলসতার জন্য আমি অবশ্যই দোষী ছিলাম ... কিন্তু "দ্য ফাইনাল কাট"-এ কিছু খসরা ট্র্যাক রাখতে চাওয়া তার [ওয়াটার্স] উচিৎ হয় নি।" "রোলিং স্টোন" ম্যাগাজিন অ্যালবামটিকে পাঁচ তারকা প্রদান করে। যেখানে কার্ট লোডার এটি "একটি অসাধারণ অর্জন ... আর্ট রকের চরম মাষ্টারপিস" মন্তব্য করেন। লোডার "দ্য ফাইনাল কাট"-কে "মূলত রজার ওয়াটার্সের একক অ্যালবাম" হিসাবে বিবেচনা করেন।

সঠিক অনুচ্ছেদ শিরোনাম কোনটি?
titleA. ইএমআই-এর সঙ্গে চুক্তি
titleB. ১৯৭৮–১৯৮৫: ওয়াটার্স-নেতৃত্বাধীন যুগ
titleC. "দ্য ফাইনাল কাট" (১৯৮২)
titleD. "দ্য ওয়াল" (১৯৭৮)
উত্তর: titleC
"জ্যাঙ্গো আনচেইন্ড" ছবির মূল চিত্রগ্রহণ শুরু হয় ২০১১ সালের নভেম্বর মাসে ক্যালিফোর্নিয়ায়। ওয়োমিংয়ে ২০১২ সালের ফেব্রুয়ারি, এবং ন্যাশনাল হিস্ট্রিক ল্যান্ডমার্ক এভারগ্রিন প্ল্যান্টাশন, ওয়ালেস, লুইজিয়ানায় ২০১২ সালের মার্চ পর্যন্ত চলে। ছবিটি অ্যানামোর্ফিক ফরম্যাট-এ ৩৫ মিমি ফিল্ম-এ ধারণ করা হয়। ১৩০ দিন শ্যুটিং চলার পর, মূল চিত্রগ্রহণ শেষ হয় ২০১২ সালে জুলাই মাসে।

সঠিক অনুচ্ছেদ শিরোনাম কোনটি?
titleA. চিত্রগ্রহণ
titleB. বক্স অফিস
titleC. নির্মাণ
titleD. কাহিনী সংক্ষেপ
উত্তর: titleA
২০১৮ সালে ক্রিকবাজ অ্যালেক্সা ইন্টারনেটে সারাবিশ্বে ৩৪০ নাম্বার এবং ভারতে ১৬ নাম্বারে অবস্থান করে। এছাড়াও ২০১৪ সালে গুগল অনুসন্ধানের ক্ষেত্রে ক্রিকবাজ ভারতে ৭ম স্থান দখল করেছিল। 
২০১৪ সালে এটির মোবাইল অ্যাপস ৫০ মিলিয়ন বার ডাউনলোড এর মাইলফলক অতিক্রম করে, যেটি ভারতে সবচেয়ে বেশিবার ডাউনলোড করা অ্যাপস এবং আরও ৫০ মিলিয়ন ব্যবহারকারী কর্তৃক ওয়েবসাইটটি ব্যবহার হয়েছিল, যা ২০১৫ সালের জানুয়ারি পর্যন্ত ২.৬ বিলিয়ন বার পাতা প্রদর্শন করা হয়েছে। আইপিএল মৌসুমে ওয়েবসাইটটির জনপ্রিয়তা আরও বেড়ে যায়।

সঠিক অনুচ্ছেদ শিরোনাম কোনটি?
titleA. পৃষ্ঠপোষকতা
titleB. বৈশিষ্ট্যসমূহ
titleC. জনপ্রিয়তা
titleD. ইতিহাস
উত্তর: titleC
খিলাফতের সময় বিভিন্ন জাতিগোষ্ঠী ও ধর্মীয় পটভূমি থেকে শ্রমশক্তি এসেছে, সেই সময়ে পুরুষ ও নারী উভয়ই বিভিন্ন পেশা ও অর্থনৈতিক কর্মকাণ্ডে জড়িত ছিল। সেইসময় নারীরা প্রাইমারি সেক্টর (উদাহরণস্বরূপ কৃষক হিসাবে), সেকেন্ডারি সেক্টর (নির্মাণ শ্রমিক, বস্ত্রশিল্পে রং দেয়া ও চড়কার কাজ ইত্যাদি) এবং টারশিয়ারি সেক্টরের (বিনিয়োগকারী, চিকিৎসক, সেবিকা, গিল্ড এর প্রধান, দালাল, পাইকার, ঋণদাতা, পণ্ডিত ইত্যাদি) বিস্তৃত পরিসরের বাণিজ্যিক কর্মকাণ্ড ও বৈচিত্র্যময় পেশায় জড়িত ছিল। মুসলিম নারী সেই সময়কার বস্ত্রশিল্পের কিছু শাখা যেমন স্পিনিং, ডায়িং ও এমব্রয়ডারিতে একচেটিয়া ছিল। সেই সময় বস্ত্রশিল্প ছিল সর্ববৃহৎ এবং সবচেয়ে বেশি বিশেষায়িত ও বাজারমুখী শিল্প।

দ্বাদশ শতাব্দীতে, বিখ্যাত ইসলামী দার্শনিক এবং কাজি (বিচারক) ইবনে রুশদ, (পাশ্চাত্যে যিনি আভেরোস নামে পরিচিত) দাবি করেন যে, নারী সকল ক্ষেত্রে পুরুষের সমান এবং শান্তি ও যুদ্ধ উভয় ক্ষেত্রেই তারা উন্নতি করবার সমান ক্ষমতা রাখে। এক্ষেত্রে নিজের বক্তব্যের সমর্থনে তিনি আরব, গ্রীক ও আফ্রিকান যোদ্ধাদের উদাহরণ দেন। মুসলিম ইতিহাসের প্রথম দিকে, মুসলিম বিজয় ও ফিতনায় (বেসামরিক যুদ্ধ) সৈন্য বা সেনাধ্যক্ষ হিসাবে কাজ করেছে এরকম উল্লেখযোগ্য নারীর উদাহরণ হচ্ছে নুসাইবাহ্‌ বিনতে ক্বাব আল মাজিনিয়াহ, আয়েশা, খাওলাহ্‌ এবং ওয়াফেইরা।

সঠিক অনুচ্ছেদ শিরোনাম কোনটি?
titleA. শিক্ষা
titleB. নাগরিক ও সামরিক পেশা
titleC. সংজ্ঞা
titleD. ইসলামী নারীবাদী
উত্তর: titleB
২006 সালের ইজরায়েল-লেবাননের যুদ্ধের সময়, তিনি তার বাড়ি ভেরদুন, বৈরুত ছাড়েন এবং মিশরে চলে যান। লেবাননের জাউইহ শহরে একটি কনসার্টে হেহবুল্লাহ নেতা হাসান নাসরুল্লাহকে যুদ্ধের সময় ইসরাইলের বিরুদ্ধে তার অবস্থানের জন্য তিনি অভিনন্দন জানান। 

যুদ্ধবিরতির ৩৪ দিন সময়কালে তিনি কোনও কনসার্ট করতে অসম্মতি জানান।তিনি বলেছিলেন লেবাননের প্রতি সমর্থন প্রদর্শনের আরও অনেক উপায় রয়েছে। 

সঠিক অনুচ্ছেদ শিরোনাম কোনটি?
titleA. প্রথম জীবন
titleB. রাজনৈতিক দৃষ্টিভঙ্গি
titleC. জীবন ও কর্মজীবন
titleD. ২০১৩-বর্তমান: আপনার মুখ পরিচিত লাগে, "শ্বাসপ্রশ্বাস", এবং "মরিয়ম"
উত্তর: titleB
তাজমহল দেয়াল ঘেরা আগ্রা শহরের দক্ষিণ অংশের একটি জমিতে তৈরি করা হয়েছিল যার মালিক ছিলেন মহারাজা জয় শিং। শাহজাহান তাকে আগ্রার মধ্যখানে একটি বিশাল প্রাসাদ দেওয়ার বদলে জমিটি নেন। তাজমহলের কাজ শুরু হয় সমাধির ভিত্তিপ্রস্তর স্থাপনের মাধ্যমে। প্রায় ৩ একর জায়গাকে খনন করে তাতে আলগা মাটি ফেলায় হয় নদীর ক্ষরণ কমানোর জন্য। সম্পূর্ণ এলাকাকে নদীর পাড় থেকে প্রায় ৫০ মিটার উঁচু করা সমান করা হয়। তাজমহল ৫৫ মিটার লম্বা। সমাধিটি নিজে ব্যাসে ১৮ মিটার এবং উচ্চতায় ২৪ মিটার। সমাধি এলাকায় যেখানে পানি চলে আসে সেখানে পরে কুয়া খনন করা হয়েছিল। যা পরে পাথর ফেলে ভরাট করা হয়েছিল, যা ছিল সমাধি ভিত্তিস্থাপন। [একই গভীরতায় আরও একটি কুয়া খনন করা হয়েছিল সময়ের সাথে সাথে পানির স্তর পরিমাপ করার জন্য।]

বাধা বাঁশ এর বদলে রাজমিস্ত্রিরা তাদের সাধারণ ভারা বাধার নিয়মে সমাধির ভেতরে এবং বাইরে একই রকম ইটের ভারা তৈরি করেন। ভারা এত বড় এবং জটিল ছিল যে তা শ্রমিকদের খুলে সরাতে প্রায় বছর লাগার কথা। উপাখ্যান অনুযায়ী, শাহজাহান ঘোষণা দিয়েছিলেন যে কেউ ভারার ইট নিয়ে যেতে পারবে এবং একরাতের মধ্যে কৃষক, দিনমজুর, চাষীরা ভারাটি সরিয়ে নিয়েছিল।

পনের কিলোমিটারের একটি ঢালু পথ তৈরি করা হয়েছিল নির্মাণের জন্য নির্দিষ্ট স্থানে মার্বেল পাথর ও অন্যান্য মালপত্র নেওয়ার জন্য। সমসাময়িক উৎস থেকে জানা যায়, ২০ ও ৩০টি করে ষাড় একসাথে বেধে বিশেষ ধরনের গরুর গাড়ীতে করে পাথর ঊঠানো হত।

পাথর উঠিয়ে ঠিক উচ্চতায় বসাতে কপিকল ব্যবহার করা হত। গাধা এবং ষাঁড়ের দল কপিকল নাড়াতে শক্তির যোগান দিতো।

নির্মাণকাজের ক্রম ছিল এরকম


ভিত্তি আর সমাধি নির্মাণ করতে সময় লেগেছিল প্রায় ১২ বছর। পুরো এলাকার বাকি অংশগুলো নির্মাণ করতে লেগেছিল আরও ১০ বছর। (যেহেতু চত্বর এলাকাটি কয়েকটি ভাগে নির্মিত হয়েছিল তাই তৎকালীন ইতিহাস লেখকগণ নির্মাণ শেষের বিভিন্ন তারিখ উল্লেখ করেন। যেমন সমাধিটির কাজ শেষ হয়েছিল ১৬৪৩ খ্রিষ্টাব্দে, কিন্তু বাকি অংশগুলোর কাজ তখনও চলছিল।)

সঠিক অনুচ্ছেদ শিরোনাম কোনটি?
titleA. অলঙ্করণ
titleB. নির্মাণ
titleC. সূচনা ও প্রেরণা
titleD. পর্যটনকেন্দ্র
উত্তর: titleB
১৯৪০-৪১ মৌসুমে ভিক্টোরিয়া রাজ্য দলের মাধ্যমে প্রথম-শ্রেণীর ক্রিকেটে অভিষেক হয় তার। গাব্বায় কুইন্সল্যান্ডের বিপক্ষে প্রথম ইনিংসে ২৫ রান তুলে জ্যাক এলিসের বলে উইকেট-রক্ষক ডন টলনের হাতে কটে বিদায় নেন। অতিথি দল প্রথম ইনিংসে এগিয়ে যায় ও খেলাটি ড্রয়ে পরিণত হয়।

পরবর্তী খেলায় তিনি আশাতীতভাবে ভালো খেলেন। সিডনি ক্রিকেট গ্রাউন্ডে প্রথম ইনিংসে ৩৫ রান তোলার পর দ্বিতীয় ইনিংসে নিউ সাউথ ওয়েলসের বিপক্ষে বিল ও’রিলির ন্যায় বোলারদের আক্রমণকে মোকাবেলা করে এক ঘণ্টায় ৭০ রান তুলেন। উভয় ইনিংসেই তিনি বিশ্বের শীর্ষস্থানীয় বোলার ও লেগ স্পিনার বিল ও’রিলির বলে আউট হন। তবে ভিক্টোরিয়া দল ২৪ রানে হেরে যায়।

তিন সপ্তাহ পর উভয় দল আবারো মুখোমুখি হয়। ঐ মৌসুমে তিনি তিনটি প্রথম-শ্রেণীর খেলায় অংশ নিয়েছিলেন। ২৩৫ রানে জয় পেয়ে তালিকায় শীর্ষস্থানে উঠে আসেন। হার্ভের প্রথম ইনিংসে ১৪ রান করার পর উপর্যুপরী ও’রিলির বলে বোল্ড হন। দ্বিতীয় ইনিংসে ৩৮ রান করে আরেক লেগ স্পিনার সেক পিপারের বলে বিদায় নেন। ৩৬.৪০ গড়ে ১৮২ রান তুলে হার্ভে ঐ মৌসুমটি শেষ করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেটে অংশগ্রহণ
titleB. বিশ্বযুদ্ধে অংশগ্রহণ
titleC. প্রারম্ভিক জীবন
titleD. ব্যক্তিগত জীবন
উত্তর: titleA
সুজা-উদ-দৌলা পরে মারাঠাদের সহায়তায় ব্রিটিশদের সাথে লড়াই করেন। এতে তিনি পরাজিত হন। ১৭৬৫ সালের ১৬ আগস্ট তিনি এলাহাবাদের চুক্তিতে স্বাক্ষর করেন যাতে বলা হয় কোরা ও এলাহাবাদ জেলা দুটি কোম্পানির হাতে চলে যাবে এবং কোম্পানি আওধ থেকে ৫০ লক্ষ রুপি পাবে। ব্রিটিশরা আওধে মুক্ত বাণিজ্যের অধিকার পাবে এবং যুদ্ধের সময় পরস্পরকে সহায়তা করবে।

ব্রিটিশ নিরাপত্তার মূল্য এবং যুদ্ধের সহায়তা হিসেবে আওধ চুনার দুর্গ এবং এরপর বেনারস, গাজিপুর ও শেষপর্যন্ত এলাহাবাদের অধিকার ত্যাগ করে।

সঠিক অনুচ্ছেদ শিরোনাম কোনটি?
titleA. পানিপথের তৃতীয় যুদ্ধ
titleB. এলাহাবাদের চুক্তি
titleC. দ্বিতীয় শাহ আলমের পুনরাবির্ভাব
titleD. মুঘল সাম্রাজ্যের প্রধান উজির
উত্তর: titleB
উত্তরবঙ্গই ছিল তেভাগা আন্দোলনের সুতিকাগার। উত্তরবঙ্গে এই আন্দোলনের উদ্ভব হওয়ার কারণ ছিল উত্তরবঙ্গ বরাবর জোতদার প্রধান তথা জোতদার শাসিত এলাকা। যারা এই আন্দোলনের নেতৃত্বে ঝাঁপিয়ে পড়েন এবং শত বাধা বিপত্তি অতিক্রম করে আন্দোলনকে সার্থকতার উদ্দিষ্ট লক্ষ্যে এগিয়ে নেওয়ার মরণপণ সংগ্রাম করেন সেই নেতারা অধিকাংশই ছিলেন উত্তরবঙ্গবাসী। তারা হলেন দিনাজপুরের হাজী মো. দানেশ, রিপন রায়(পার্বতীপুর থেকে), গুরুদাস তালুকদার, বরদা চক্রবর্তী, রূপনারায়ন রায়, হেলেকেতু সিং প্রমুখ বিপ্লবী নেতারা ছিলেন আন্দোলনের স্বাপ্নিক রূপকার। তার মধ্যে তেভাগা আন্দোলনের সর্বাধিক ত্যাগী ও তেজস্বী নেতারূপে হাজী মো. দানেশের নামটি ‘প্রবাদ পুরুষে’ পরিণত হয়। বর্গাচাষীদের অধিকার আদায়ের লক্ষ্যে তিনি উত্তরবঙ্গে তেভাগা আন্দোলন সংগঠিত করেন। তেভাগা আন্দোলনের প্রস্তুতি পর্বে দাবি ছিল ১। উৎপন্ন ফলের তিন ভাগের দু’ভাগ চাই। ২। জমিতে চাষীর দখল স্বত্ব দিতে হবে। ৩। শতকরা সাড়ে বারো ভাগের বেশি অর্থাৎ মণকরা ধানের পাঁচ সেরের বেশি সুদ নেই। ৪। হরেক রকমের আবোয়ারসহ বাজে কোনো কর আদায় করা চলবে না। ৫। রশিদ ছাড়া কোনো আদায় নেই। ৬। আবাদযোগ্য সব পতিত জমি আবাদ করতে হবে। ৭। জোতদারের পরিবর্তে ভাগচাষীদের খোলানে ধান তুলতে হবে।

তারা ৩টি স্লোগান নিয়ে এগিয়ে এসেছিল (ক) নিজ খোলানো ধান তোল। (খ) আধা নয় তেভাগা চাই। (গ) কর্জ ধানে সুদ নাই। ‘ইনকিলাব জিন্দাবাদ’। পশ্চিমবঙ্গের জলপাইগুড়ি জেলা, তৎকালীন ময়মনসিংহ জেলার দুর্গাপুর থানার বাহের খালী গ্রামের রাসমনি, দিনাজপুরের কৌশলা কার্মায়নী, যশোদা রাণী, ঠাকুরগাঁয়ের রাণীশংকৈলের ভান্ডারিয়া, দিনাজপুরের ঠুমনিয়ার সুরমা সিং, সুকুর চাঁদ, নবাবগঞ্জের রামচন্দ্রপুরের জমিদার বাড়ির রাজবধুর নেতৃত্বে নাচোলের সাঁওতাল, মুড়িয়াল সর্দার, রাজবংশী মাহাতো হিন্দু-মুসলিম সব সম্প্রদায়ের বর্গাচাষীরা অস্তিত্বের প্রশ্নে একাত্ম হয়েছিলেন। এ আন্দোলন বিস্তার লাভ করে বেশিরভাগ ভাবপ্রবন কোচ রাজবংশী ও সাঁওতাল আদিবাসীদের মধ্যে। তারাই ছিল বেশিরভাগ শোষিত ও বঞ্চিত সম্প্রদায়। নেতাদের উস্কানিতে যখন থেকে জোতদারের সম্মতি ব্যতিরেকে কাটা ধানের পুঞ্জ জোতদারের খামারের পরিবর্তে আধিয়ারে নিজ নিজ বাড়ির উঠানে তুলতে শুরু হয় এবং মাড়াই ধান তিন ভাগ করে দুই ভাগ নিজের জন্য রেখে বাকি ভাগ জোতদারদের দিতে শুরু করে তখনই জোতদার শ্রেণির কলিজায় আঘাত পড়ে। কিন্তু জোতদারদের পক্ষে কিছু করবার উপায় ছিল না সমবেত ক্রুদ্ধ আধিয়ারগণের উত্থানের বিরুদ্ধে। তেভাগা আন্দোলনের ফলে ইংরেজ সরকার দলন নীতির পথে অগ্রসর হয়। রাজশাহী বিভাগীয় কমিশনার ত্রিশ পঁয়ত্রিশ হাজারের মতো উত্তেজিত কৃষক শ্রমিক জনতার উপর গুলি চালানের নির্দেশ দেয়। ফলে কমপক্ষে পঁয়ত্রিশ জন নিহত এবং বহু মিছিলকারীর আহত হবার মধ্য দিয়ে তেভাগা আন্দোলনের প্রথম সশস্ত্র বিপ্লবটি সংগঠিত হয়। ১৯৫০ সালে দ্বিতীয় বিপ্লব সংগঠিত হয়। সরকার তখন নাচোলের ১২ টি গ্রাম আগুন লাগিয়ে পুড়িয়ে ফেলে। অসংখ্য রমণীকে বলাৎকার করে, গুলি করে হত্যা করে নির্বিচারে, ইলা মিত্র গ্রেফতার ও নির্যাতনের শিকার হন। ১৯৫০ সালে পূর্ববঙ্গ অধিগ্রহণ ও প্রজাতন্ত্র আইন প্রজাস্বত্ত্ব আইন প্রণয়নে প্রভাব বিস্তার করেছিল তেভাগা আন্দোলন।তিনি তেভাগা আন্দলনের অন্যতম নেতা ছিলেন।বিশেষ করে রংপুর ও দিনাজপুরের কৃষকদের মর্ম বুঝেছিলেন।এ সমায় রিপন, হাজী মো.দানেস এর পক্ষে আন্দলনে যোগ দেন।

সঠিক অনুচ্ছেদ শিরোনাম কোনটি?
titleA. ১৯৫৪ যুক্তফ্রন্ট নির্বাচন
titleB. রাজনীতি
titleC. তেভাগা আন্দোলন
titleD. মৃত্যু ও স্মৃতি
উত্তর: titleC
যুক্তরাজ্যে, একজন চর্মরোগবিশেষজ্ঞ হচ্ছেন একজন যোগ্যতাসম্পন্ন মেডিক্যাল প্রাকটিশনার যিনি মেডিসিনে বিশেষজ্ঞ এবং ডার্মাটোলজিতে একজন উপ-বিশেষজ্ঞ । প্রশিক্ষন পদ্ধতি নিন্মরূপ:

-পাঁচ বছরের এমবিবিএস, এমবিবিসিএইচ অথবা এমবি, বিসিএইসআইআর ।

-একবছরের ফাউন্ডেশন কোর্স(পুরোপুরি একজন মেডিকেল প্রাকটিশনার হওয়ার পূর্বে) ।

-সাধারন মেডিসিনের উপর দুই থেকে তিন বছরের প্রশিক্ষন(২ কিংবা ৩ অথবা তার অধিক সময়ের ফাউন্ডেশন কোর্স), মেডিসিনে উচ্চতর ডিগ্রী অর্জনের মাধ্যমে রয়াল কলেজ অব ফিজিশিয়ানস এর সদস্য হতে হয় ।

-প্রশিক্ষন শেষ হওয়ার পূর্বে ডার্মাটোলজির উপরে স্পেশালিটি সার্টিফিকেট এগজামিনেশন(এসসিই) পাশ করতে হয় ।

-চার বছরের প্রশিক্ষণ সফলভাবে সম্পন্ন করার পর একজন সর্বজনস্বীকৃত চর্মরোগবিশেষজ্ঞ হতে পারেন ।

সঠিক অনুচ্ছেদ শিরোনাম কোনটি?
titleA. যুক্তরাজ্য
titleB. চর্মবিশেষজ্ঞ
titleC. থেরাপি
titleD. আমেরিকা
উত্তর: titleA
(১৫৬১–১৬১১ খ্রিষ্টাব্দ) একজন জমিদার ছিলেন, পরবর্তীতে একজন হিন্দু রাজা হিসাবে আত্ম প্রকাশ করেন।, বারো ভুঁইয়ার অন্যতম প্রতাপশালী জমিদার ছিলেন। তিনি মুঘলদের বিরুদ্ধে যুদ্ধ করেন। তার রাজ্য উত্তর চব্বিশ পরগনা থেকে শুরু করে, বর্তমান বাংলাদেশের কুষ্টিয়া, যশোর ও নড়াইল পর্য়ন্ত বিস্তৃত ছিল।যশোরের ইতিহাস প্রতাপাদিত্যের ইতিহাস। তার ২৫ বছরের রাজত্বকালের গৌরবগাঁথা আজ পর্যন্ত যশোর-খুলনা অঞ্চলে বিদ্যমান।

সঠিক অনুচ্ছেদ শিরোনাম কোনটি?
titleA. মুকুন্দরাম রায়
titleB. বীর হাম্বীর
titleC. পশ্চিম গোষ্ঠী
titleD. প্রতাপাদিত্য
উত্তর: titleD
অতিতরল নির্বাত তত্ব (এসভিটি) তাত্ত্বিক পদার্থবিদ্যা এবং কোয়ান্টাম বলবিজ্ঞানের এমন একটি প্রক্রিয়া যেখানে ভৌত শূন্যস্থানকে অতিতরল হিসাবে দেখা হয়।

প্রক্রিয়াটির চূড়ান্ত লক্ষ্য হলো সেই সব বৈজ্ঞানিক মডেলগুলির বিকাশ সাধন করা যেগুলো মহাকর্ষের সাথে কোয়ান্টাম বলবিজ্ঞানকে (চারটি জ্ঞাত মৌলিক বলের মধ্যে তিনটি বর্ণনা করে) একত্রিত করে। এটি এসভিটি কে কোয়ান্টাম মহাকর্ষ তত্ত্ব এবং প্রমিত মডেলের বিস্তৃতির একটি অভ্যর্থী করে।

আশা করা যায় যে এ জাতীয় তত্ত্বের বিকাশ সমস্ত মৌলিক মিথষ্ক্রিয়াগুলিকে একক সংগতিপূর্ণ মডেলে একীভূত করবে এবং সমস্ত জ্ঞাত মিথস্ক্রিয়া এবং প্রাথমিক কণাকে একই সত্তার, অতিতরল নির্বাতের বিভিন্ন রূপ হিসাবে বর্ণনা করবে।

ম্যাক্রো-স্কেলে বৃহত্তর অনুরূপ ঘটনাটি শালিকের দল বেধে ওড়ার মাঝে রয়েছে বলে প্রস্তাবিত হয়। ওড়ার ধরনের ক্ষিপ্র পরিবর্তন, কিছু তরল দশায় অতিতারল্যের পর্যায় পরিবর্তনের অনুকারী।

সঠিক অনুচ্ছেদ শিরোনাম কোনটি?
titleA. উচ্চ-শক্তি পদার্থবিজ্ঞান ও কোয়ান্টাম মহাকর্ষে অতিতারল্য
titleB. জ্যোতিঃপদার্থবিজ্ঞানে অতিতারল্য
titleC. তরল হিলিয়ামের অতিতারল্য
titleD. আরো দেখুন
উত্তর: titleA
১৭৫৭ সালে বাংলার নবাব মীরজাফর কলকাতার দক্ষিণে কুলপি পর্যন্ত অঞ্চলে ২৪ টি জংলীমহল বা পরগনার জমিদারি সত্ত্ব ভোগ করার অধিকার দেন ইস্ট ইন্ডিয়া কোম্পানিকে। এই ২৪টি পরগনা হল-১-আকবরপুর ২-আমীরপুর ৩-আজিমবাদ ৪-বালিয়া ৫-বাদিরহাটি ৬-বসনধারী ৭-কলিকাতা ৮-দক্ষিণ সাগর ৯-গড় ১০হাতিয়াগড় ১১-ইখতিয়ারপুর ১২-খাড়িজুড়ি ১৩-খাসপুর ১৪-মেদনমল্ল ১৫মাগুরা ১৬-মানপুর ১৭-ময়দা ১৮-মুড়াগাছা ১৯-পাইকান ২০-পেচাকুলি ২১-সাতল ২২-শাহনগর ২৩-শাহপুর ২৪-উত্তর পরগনা।
সেই থেকে অঞ্চলটির নাম হয় ২৪ পরগণা।

সঠিক অনুচ্ছেদ শিরোনাম কোনটি?
titleA. ঔপনিবেশিক শাসন
titleB. ইসলামিক যুগ
titleC. প্রাচীন বাংলা
titleD. ব্রিটিশ রাজ
উত্তর: titleA
বিশ্বকাপের পরে শচীন জুলাই মাসে ইংল্যান্ড সফরে যান। এই সফর চলাকালীন আন্তর্জাতিক ক্রিকেটে তেন্ডুলকরের টেস্ট ও একদিনের আন্তর্জাতিক মিলিয়ে শততম শতরানের সম্ভাবনার ব্যাপারে জনমানসে যথেষ্ট উৎসাহ থাকলেও তিনি ৩৪.১২ গড়ে রান করে সর্বাধিক ৯১ রান করতে সক্ষম হন। এই প্রতিযোগিতায় ভারত ০-৪ ফলাফলে পরাজিত বিশ্বের এক নম্বর টেস্ট র‌্যাঙ্কিং থেকে নেমে যায়। এই প্রতিযোগিতায় শচীন পুনরায় আঘাতপ্রাপ্ত হয়ে একদিনের আন্তর্জাতিক প্রতিযোগিতা থেকে সরে দাঁড়ান। ২০১১ খ্রিষ্টাব্দের ৮ই নভেম্বর তেন্ডুলকর ওয়েস্ট ইন্ডিজের বিরুদ্ধে ফিরোজ শাহ কোটলা মাঠে খেলতে নেমে টেস্ট ক্রিকেটে প্রথম ১৫,০০০ রান করার বিশ্বরেকর্ড করেন।

২০১২ খ্রিষ্টাব্দের ১৬ মার্চ তেন্ডুলকর ২০১২ এশিয়া কাপ প্রতিযোগিতায় বাংলাদেশের বিরুদ্ধে খেলতে নেমে তার বহুপ্রতীক্ষিত শততম শতরান করে বিশ্বরেকর্ড করেন। এই রেকর্ডের পরেও ভারত বাংলাদেশের নিকট পরাজিত হয়।

সঠিক অনুচ্ছেদ শিরোনাম কোনটি?
titleA. উত্থান
titleB. অবসর
titleC. শততম শতরানের পথে
titleD. শুরুর ক্রিকেট জীবন
উত্তর: titleC
এটি মূলত আর্জেন্টিনাকে বিশ্ব ক্রিকেট লীগ এর পঞ্চম বিভাগের জন্য বাছাইকৃত করে। কিন্তু যুক্তরাষ্ট্রকে আন্তর্জাতিক ক্রিকেট থেকে স্থাগিত করায় আর্জেন্টিনাকে তৃতীয় বিভাগে প্রেরণ করা হয়। আর্জেন্টিনা উগান্ডার সাথে প্রতিযোগিতায় রানার আপ হওয়ায় নামিবিয়ার উইন্ডহোক এ অনুষ্ঠিত দ্বিতীয় বিভাগে উন্নীত করা হয়।

উন্নতির ধারাবাহিকতায়, আইসিসির বিশ্ব ক্রিকেট লীগের দ্বিতীয় বিভাগে অংশ গ্রহণ করতে ২০০৭ এর নভেম্বরে নামিবিয়া সফরে যায়। সে সময় আর্জেন্টিনা ডেনমার্ক, আয়োজক, ওমান এবং সংযুক্ত আরব আমিরাত সহ তৃতীয় বিভাগ থেকে আসা অপর দল উগান্ডার বিপক্ষে খেলে। আর্জেন্টিনা তাদের সবগুলো খেলায় পরাজিত হয় এবং পঞ্চম স্থান নির্ধারনী প্লে-অফ খেলায় উগান্ডার সাথে পরাজিত হয়ে ৬ষ্ঠ স্থান অর্জন করে। তাদের এই প্রতিযোগিতার ফলাফলের ভিত্তিতে আর্জেন্টিনাকে আবারো তৃতীয় বিভাগে ২৪ থেকে ৩১ জানুয়ারি ২০০৯ আর্জেন্টিনা কর্তৃক আয়োজিত প্রতিযোগিতায় অবনমন করা হয়। আর্জেন্টিনা আবারো বিপর্যস্ত হয় এবং তাদের সবগুলো খেলাতেই পরাজিত হয়ে পয়েন্ট টেবিলের সর্বনিম্নে অবস্থান করায় ২০১০ চতুর্থ বিভাগে অবনমন করা হয়। চতুর্থ বিভাগেও তাদের নিম্নমুখী যাত্রা অব্যাহত থাকে এবং সকল খেলায় পরাজিত হয়, ফলে ২০১২ পঞ্চম বিভাগে অবনমিত হয়। পঞ্চম বিভাগের সকল খেলায় আর্জেন্টিনার আবারো ভরাডুবি হওয়ায় ২০১৩ ষষ্ঠ বিভাগে নেমে আসে। আর্জেন্টিনার এই ধারাবাহিক পরাজয় চলে আসছে দীর্ঘ দিন ধরে, আর এভাবে চলতে থাকলে হয়তো তারা আইসিসি বিশ্ব ক্রিকেট লীগ কাঠামোর বাইরে চলে যাবে।

২০১৩ এ আর্জেন্টিনা ষষ্ঠ বিভাগের খেলায় অংশ গ্রহণ করে এবং চতুর্থ স্থান দখল করে। সাধারণ নিয়মানুযায়ী আর্জেন্টিনা ২০১৫ এর ষষ্ঠ বিভাগ খেলবে, কিন্তু এরই মধ্যে আইসিসি সিদ্ধান্ত নিয়েছে তারা বিশ্ব ক্রিকেট লীগ প্রতিযোগিতার অবকাঠামো পরিবর্তন করবে।





সঠিক অনুচ্ছেদ শিরোনাম কোনটি?
titleA. বিশ্ব ক্রিকেট লীগ
titleB. প্রথম শ্রেণীর ক্রিকেট
titleC. আইসিসি টি২০ বিশ্বকাপ আমেরিকাস বাছাই
titleD. পটভূমি
উত্তর: titleA
২০১৮ সালের ৮ই মার্চ, ট্রাম্পের সাথে একটি বৈঠকের পর উত্তর কোরিয় কূটনীতিক চাং ইউই-ইয়ং জানান যে, কিম জং উন ট্রাম্পের সাথে দেখা করার "আগ্রহ" প্রকাশ করেছেন, এবং মে মাসের আগে বৈঠকের প্রস্তাব গ্রহণ করেছেন। এই পদক্ষেপটিকে দক্ষিণ কোরিয় নেতা মুন জাই ইন "অলৌকিক" বলে উল্লেখ করেন। বৈঠকের তারিখ ১২ই জুন সিঙ্গাপুরে নির্ধারণ করা হয়, যদিও দক্ষিণ কোরিয়া ও যুক্তরাষ্ট্রের যৌথ সামরিক মহড়ার পর কিম জং উন বৈঠকে না বসার হুমকি দেন, এবং ২৪ মে ট্রাম্প সম্মেলনটি বাতিল করেন ২০১৮ সালের ১লা জুন, হোয়াইট হাউজে উত্তর কোরিয় প্রতিনিধিদের সাথে বৈঠকের পর ট্রাম্প ঘোষণা করেন সম্মেলনটি সিঙ্গাপুরে ১২ই জুন অনুষ্ঠিত হবে। ১২ই জুন ট্রাম্প কিমের সাথে দেখা করেন। বৈঠকের সময় উত্তর ও দক্ষীণ কোরিয়ার মধ্যে ২০১৭ পানমুনজম ঘোষণা অনুযায়ী সমগ্র কোরিয় উপদ্বীপকে পারমাণবিক অস্ত্রমুক্ত করার জন্য উত্তর কোরিয়া ও যুক্তরাষ্ট্রের মধ্যে এক ঐতিহাসিক চুক্তি স্বাক্ষরিত হয়। চুক্তিটিতে পিওডব্লিও/এমবইএসহ অন্যান্য ক্ষেত্রে পারস্পরিক সহযোগীতার মাধ্যমে যুক্তরাষ্ট্র ও ডিপিআরকের মধ্যে শান্তি ও সমৃদ্ধিপূর্ণ সম্পর্কের ঘোষণা করা হয়। ট্রাম্প ঘোষণা করেন দক্ষিণ কোরিয়া ও যুক্তরাষ্ট্রের যৌথ সামরিক মহড়া বন্ধ হবে।

সঠিক অনুচ্ছেদ শিরোনাম কোনটি?
titleA. Trump and UN member states on North Korea's threats
titleB. ২০১৮ সিঙ্গাপুর সম্মেলন
titleC. স্নায়ুযুদ্ধ পরবর্তী (১৯৯১–বর্তমান)
titleD. Nuclear Intelligence Report
উত্তর: titleB
সবুজ গাছপালায় বেষ্টিত কলেজটি অভিজ্ঞ শিক্ষক মন্ডলী ও দক্ষ পরিচালনা পর্ষদ দ্বারা ধুমপান ও রাজনৈতিক অস্থিরতা মুক্ত পরিবেশে সুন্দরভাবে পরিচালিত হয়ে আসছে। একটি খেলার মাঠ আছে যেখানে কলেজের বিভিন্ন অনুষ্ঠান সহ ছাত্ররা তাদের নিয়মিত খেলার প্রশিক্ষণ ও প্রতিযোগিতার আয়োজন করে থাকে। মূল ফটকের ডানে একটি কলেজ মসজিদ আছে যেখানে ছাত্র-শিক্ষক সহ স্থানীয় লোকজন ৫ ওয়াক্ত নামাজ আদায় করে এছাড়াও শুক্রবারে জুম্মার নামাজ ও হয়ে থাকে।

সঠিক অনুচ্ছেদ শিরোনাম কোনটি?
titleA. শিক্ষা
titleB. বিস্তারিত
titleC. ক্যাম্পাস
titleD. গভর্নিংবডি
উত্তর: titleC
দেবীমাহাত্ম্যম্ গ্রন্থে "চণ্ডী" বা "চণ্ডিকা" দেবীকে সর্বোচ্চ দেবীর মর্যাদা দেওয়া হয়েছে। কোবার্নের মতে, চণ্ডিকা হলেন ভয়ংকরী ও ক্রোধন্মত্তা দেবী। উল্লেখ্য, প্রাচীণ সংস্কৃতে "চণ্ডিকা" শব্দটি কোথাও পাওয়া যায় না। বৈদিক সাহিত্যেও এই শব্দটির কোনো উল্লেখ নেই। রামায়ণ ও মহাভারতেও শব্দটি উল্লিখিত না হলেও, একটি স্তোত্রে "চণ্ড" ও "চণ্ডী" কথাদুটি বিশেষণ হিসেবে পাওয়া যায়।

প্রাচীন সংস্কৃত রচনায় চণ্ডী কথাটির অনুপস্থিতির কারণ হল এই দেবী হিন্দুধর্মের অব্রাহ্মণ্য শাখার দেবতা। ইনি প্রকৃতপক্ষে বঙ্গদেশের অনার্য আদিবাসী সমাজের দেবী।

দেবীমাহাত্ম্যম্ গ্রন্থে চণ্ডী বা চণ্ডিকা শব্দদুটি মোট ২৯ বার ব্যবহৃত হয়েছে। অনেক গবেষক মনে করেন এই দেবীর উৎস প্রাচীন বঙ্গদেশের শাক্ত সম্প্রদায়ের তন্ত্র সাধনায়। "চণ্ডী" শব্দটি দেবীর সর্বাপেক্ষা পরিচিত অভিধা। দেবীমাহাত্ম্যম্ গ্রন্থে চণ্ডী, চণ্ডিকা, অম্বিকা ও দুর্গা শব্দগুলি সমার্থক শব্দ হিসেবে ব্যবহৃত।

সঠিক অনুচ্ছেদ শিরোনাম কোনটি?
titleA. ব্যুৎপত্তি
titleB. মূর্তিতত্ত্ব
titleC. মন্দির
titleD. পৌরাণিক উপাখ্যান
উত্তর: titleA
স্মিথ স্টেলা হাডজেন্স এর সাথে সম্পর্কে ছিলেন, যে অভিনেত্রী ও গায়িকা “ভেনিসা হাডজেন্স” এর ছোট বোন, এবং সে “স্টারি রুম” গান এ অসংখ্য বার তার নাম উল্লেখ করেছে। 

স্মিথের বাবা উইল বলেন যে, তার ছেলে পনেরতম জন্মদিনের উপহার হিসাবে বাবা-মার মতের মিল রেখে স্বাধীনতা চাইছে। উইল আরও বলেন যে জাদেনন স্মিথ এর প্রাথমিক চিন্তা হচ্ছে নিজের একটি বাড়ি তৈরি করা। তিনি বর্ণনা দেন যে “আমরা কখনও শাস্তিতে বিশ্বাসী নই। জাদেন এর বয়স যখন পাঁচ থেকে ছয় তখন থেকেই থাকে বসিয়ে জিজ্ঞেস করতাম তার শুধুমাত্র ব্যাখ্যাটুকু দিতে হত যে সে যা করেছে সেটা তাঁর জীবনের জন্য সঠিক কি না।” যাইহোক স্মিথ এবং তার বাবা ১৫ই মে ২০১৩ তে একসাথে হাজির হয়েছিলেন “দা এলেন ডিজেনেরেস শো”তে সেখানে স্মিথ বলেনঃ 

মানুষ যেটা বোঝে না সেটা হচ্ছে তাঁর ঘরে সবকিছুই বিনামূল্যে পাওয়া যায়। তাই আমি যেকোন কিছু কিংবা সবকিছুই তাঁর ঘরে পেতে পারি, সেজন্য আমি আরও ২০,৩০ বছর ওখানে থাকব। সে [উইল স্মিথ] বলেছে যে যত তাড়াতাড়ি আমি একটা ছবি করব যেটা তাঁর ছবির চেয়েও বড় তত তাড়াতাড়ি আমার নিজের বাড়ি করতে পারবো। 
নভেম্বর ২০১৩ তে একটি সংবাদ মাধ্যম জানায় যে স্মিথ রিয়েলিটি টেলিভিশন ব্যক্তিত্ব এবং মডেল কাইলি জেনার এর সাথে প্রেম করছেন। জেনার সামাজিক যোগাযোগ মাধ্যমে লিখেন যে “যদিও আমরা মনে করতে পারছি না কখন আমাদের দেখা হয়ে ছিল, আমি খুবই খুশি যে আমাদের দেখা হয়েছে।” 



সঠিক অনুচ্ছেদ শিরোনাম কোনটি?
titleA. ক্যারিয়ার
titleB. ব্যক্তিগত জীবন
titleC. প্রাথমিক জীবন
titleD. ডিস্কোগ্রাফি
উত্তর: titleB
প্রাথমিক স্তরের রাষ্ট্রের অস্তিত্ব দেখতে পাওয়া যায় যখনই ক্ষমতাকে টেকসইভাবে কেন্দ্রীভূত করা যায়। “কৃষি ও কলম” প্রায় সব ক্ষেত্রেই এই প্রক্রিয়ার সাথে যুক্ত। কৃষি, উদ্বৃত্ত ফসল উৎপাদন ও তার সঞ্চয়কে সম্ভব করে তুলেছে। এটাই পর্যায়ক্রমে এমন এক শ্রেণীর উদ্ভব সম্ভব করে তুলেছে যারা কৃষি উদ্বৃত্তের মজুত নিয়ন্ত্রণ ও রক্ষা করতো। একই সাথে এই কাজে সময় ব্যয় করায় তারা ক্রমেই তাদের নিজেদের জীবিকানির্বাহী কর্মকান্ড থেকে বিচ্ছিন্ন হয়ে পড়ে। এছাড়াও রয়েছে লেখনীর বিকাশের ব্যাপারটি, যা প্রয়োজনীয় তথ্যের একত্রিত উপস্থাপন সম্ভব করেছে।

অনেক রাষ্ট্রচিন্তাবিদ বিশ্বাস করেন যে রাষ্ট্রের মূলসূত্র আদিবাসীদের সংস্কৃতিতে প্রোথিত। সে সংস্কৃতি মানুষের বোধের সাথে সাথে সেই কাঠামোকে উন্নত করেছে যা আদি পুরুষতান্ত্রিক ক্ষুদ্রসমাজের নজির, যেখানে দুর্বলের উপর সবলের দাপটই মুখ্য ছিলো। যাহোক, নৃবিজ্ঞানীদের মতে আদিবাসী গোষ্ঠীভিত্তিক সমাজে উল্ল্যেখ করা মত কোন কেন্দ্রীয় কর্তৃপক্ষ ছিল না। আর সেটাই সমাজগুলোকে বহুস্তরবিশিষ্ট করে তুলেছিলো।

সঠিক অনুচ্ছেদ শিরোনাম কোনটি?
titleA. রাষ্ট্রের ঐতিহাসিক বিবর্তন
titleB. সংজ্ঞা
titleC. মোন্তেবিদেও সম্মেলন
titleD. রাষ্ট্র, সরকার পদ্ধতি ও রাজনৈতিক কাঠামো
উত্তর: titleA
খ্রিস্টপূর্ব তৃতীয় সহস্রাব্দে নাইলোটিক জনগোষ্ঠীর উদ্ভব ঘটে পূর্ব সুদানিক ভাষাভাষী জনগোষ্ঠীর মত অভিন্ন জাতিগোষ্ঠী থেকে। প্রাক-নাইলোটিক এসব জাতিগোষ্ঠীগুলো গবাদিপশুদের গৃহপালন প্রক্রিয়ার মাধ্যমে পরস্পরের সাথে সম্পর্কযুক্ত। পূর্ব সুদানিক ভাষাভাষী জনগোষ্ঠীরা খুব সম্ভবত খ্রিস্টপূর্ব পঞ্চম সহস্রাব্দ আগে থেকেই এই অঞ্চলে ছিল (যেখানে প্রস্তাবিত নাইলো-সাহারান জাতিগোষ্ঠীর বয়স একদম শেষ প্রস্তরযুগের সময়ের, আনুমানিক ১৫ হাজার বছর পুর্বে)। নাইলোটিক ভাষাভাষী জনগণের উৎপত্তির কেন্দ্র খুব সম্ভবত নীল নদের পূর্বাঞ্চলে, বর্তমানে যে অঞ্চলটি দক্ষিণ সুদান হিসেবে পরিচিত। খ্রিষ্টপূর্ব তৃতীয় সহস্রাব্দের প্রাক-নাইলোটিক মানবগোষ্ঠী ছিল পাস্টোরালিস্ট বা গবাদিপশু চাষ করে জীবিকা নির্বাহ করা মানবগোষ্ঠী। যেখানে তাদের প্রতিবেশী প্রাক-মধ্য সুদানিক জাতিগোষ্ঠী ছিল কৃষিজীবি।

পশ্চিম কিংবা মধ্য আফ্রিকায় নাইজার-কংগো মানবগোষ্ঠীর উদ্ভব হয় আনুমানিক ৬ হাজার বছর পুর্বে। তাদের বসতি সম্প্রসারণ হয়েছিল সাহেল অঞ্চলে কৃষি সম্প্রসারণের ফলে, যখন খ্রিষ্টপূর্ব ৩৯০০ সালে সবুজ সাহারা শুষ্ক হয়ে মরুভূমি হতে থাকে। বান্টু জাতিগোষ্ঠীর সম্প্রসারণের ফলে আফ্রিকার মধ্য, পূর্ব ও দক্ষিণাঞ্চলে বান্টু ভাষা ও সংস্কৃতি সম্প্রসারিত হতে থাকে এসব জায়গায় আগে থেকে বসবাস করা জনগোষ্ঠীকে আংশিক অপসারণ করে। এই প্রক্রিয়া আফ্রিকার এই উত্তরাংশে শুরু হয়েছিল আজ থেকে ৩ হাজার বছর পুর্বে, যা দক্ষিণ আফ্রিকায় পৌঁছে প্রায় ১৭০০ বছর আগে।

সঠিক অনুচ্ছেদ শিরোনাম কোনটি?
titleA. সর্বশেষ বরফ যুগ
titleB. পূর্ব ও উত্তর এশিয়া
titleC. আফ্রিকা জুড়ে সম্প্রসারণ
titleD. সাব-সাহারান আফ্রিকা
উত্তর: titleD